History oj Moikeha. 133 



A ma ia po koke no, i loko o ko lakou manavva liiamoe ia Kila hoi e hiamoe ana, 

 haalele akii la lakou ia Kila ma Waipio me ko iala ike ole mai. Aka, lawe ae la lakou 

 i kekahi keiki ano opiopio i like me Kila ka ili, a hoi aku la lakou i Kauai. Ma ia hoi 

 ana a lakou, a hiki i Puuloa, pepehi ae la o Umalehu, ke keiki mua loa a Moikeha, i 

 kela keiki a lakou i lawe mai ai mai Waipio mai, a lawe ae la i na lima, i mea na lakou 

 e hoike aku ai i ko lakou mau makuahine, me ka olelo aku: "Ua pan i ka mano." 



A ia lakou i hoi aku ai, hele aku la lakou i mua o ko lakou mau makuahine, me 

 na lima a lakou i lawe mai ai o kela keiki a lakou i pepehi ai, me na poo o lakou i maue- 

 wanewa ia, ma ka ako mahiole ana i ka lauoho, he mea e hoomaopopo ana i ko lakou 

 kanikau ia Kila. A hiki aku la lakou i ko lakou mau makuahine, me ka moe kanikau 

 ana, a maloko o ko lakou uwe ana, manao aku la o Hooipoikamalanai, ua make ko 

 lakou kaikaina, a i ole la ia, e uwe ana la i ko lakou makuakane. 



I mai la o Hooipoikamalanai ma: "Owai ko oiikou i poino?" I mai la na keiki: 

 "Ua pan o Kila i ka mano, ia makou no i hele aku nei, a loaa na iwi o ko makou makua- 

 kane (Moikeha) hana makou apau, kau makou maluua o na waa, hoi mai makou a na 

 pali hulaana, kahuli makou, ia manawa no ka pan ana o Kila i ka mano, a koe mai na 

 lima ia makou, oia na lima a kakou e ike la." 



A lohe na makuahine o lakou i keia olelo, kanikau hele aku la o Hooipoikama- 

 lanai, e hoonaauaua ana ia laua iho me Hinauu. I aku la o Hooipoikamalanai ma i ka 

 laua mau keiki: "Auhea la hoi na iwi o ko oukou makuakane?" I mai la kana mau 

 keiki : "Ua lilo i ka moana, ia kahuli ana no o makou, lilo makou ia Kila kahi i aume- 

 ume ai, aole o makou manao ae i kela." A maliope iho o keia manawa, kanikau hele 

 aku la o Hinauu ma i ke aloha o Kila a puni o Kauai, a huipu aku la me na makaai- 

 nana i ke kanikau. 



MOKUNA V. 

 No KO Kila Haalele ia ana ma Waipio a me Kona Noho ana Malaila. 



Ia Kila ma i hiki aku ai i Hawaii ma Waipio, i na kaikuaana i ike aku ai, e 

 hiamoe loa ana o Kila ; alalia, hoolale koke ae la o Umalehu i kona mau kaikaina, ia 

 Kaialea, Kekaihawewe, a me Luakapalala, e hapai na waa, oi hiamoe o Kila. E like 

 me ka manao o ko lakou kaikuaana, malaila wale no e hoolohe ai na kaikaina. Ia lakou 

 i hapai ai i na waa a lana i loko o ke kai, a kau mua aku la na hoewaa, a me na keiki 

 alii, ia manawa, lohe ae la o Kila i ke kamumu o na waa ; ia wa ala mai la o Kila, a 

 nana aku la, ua lana na waa i loko o'ke kai, me ka manao hoi o Kila e kiiia aku ana 

 oia mahope. I nana hou aku auanei keia (Kila) e holo loa ana na waa mawaho o 

 kuanalu. Alalia, kahea aku la o Kila : "Pehea wau? Pehea wau-e?" 



Kahea hou mai o Umalehu: "Pela iho a kii hou mai makou." I nana aku aua- 

 nei keia, nalo ana na waa malalo o ka lae o ka pali o Maluo. O ko lakou hala loa aku 



